ऐसा नहीं है कि उनकी आंखे खराब हो गई हैं अब कि वो शरीर नहीं देख पाते| उनके लिए ये बातें अर्थहीन हो गई हैं अब| जिसने जान लिया, शरीर की ही क्या बिसात है, वो अब लिंग भेद पर क्या ध्यान देगा? जिसने जान लिया कि पैसे की क्या कीमत है, वो अब इस आधार पर किसी को कैसे देखेगा कि अमीर है कि गरीब है? जिसने सत्य को ही जान लिया, अब वो आपको इस तरह से कैसे देख सकता है कि आप हिन्दू हो कि मुसलमान हो? जिसने समय को समझ लिया, वो अब आपको ऐसे कैसे देखेगा, कि बच्चे हो कि बूढ़े हो? उसके लिये उम्र की क्या कीमत बची अब?